সমাপনী অধিবেশনে সভাপতির ভাষণে ড. এম এ সোবহান একই কথা বলেছেন ভিন্নভাবে। তিনি বলেন, পানির সুরক্ষা এবং সেচ দিতে হবে মাটির উপরিভাগের পানি থেকে। ভূ-কম্পন, আর্সেনিক দূষণ থেকে বাঁচতে এর বিকল্প আপাতত নাই আমাদের। ভূ-গর্ভস্থ পানি ব্যবস্থাপনা আইন নামে একটা আইন আছে বলে জানান  দেলদুয়ার উপজেলা কৃষি অফিসার মো. শাহ আলম। তিনি বলেন, ভূ-গর্ভস্থ পানি ব্যবস্থাপনা আইন আছে, কিন্তু তা আমরা বাস্তবায়ন করছি না।